52. schôdza NR SR - 12.deň - A. dopoludnia
Dátum: 2026-06-11
Poslanec: Vančo, Branislav 
Druh vystúpenia: Vystúpenie v rozprave

Ďakujem za slovo, pán predseda. Vážené kolegyne, vážení kolegovia. Takisto budem musieť skrátiť svoje vystúpenie, keďže koalícia nám skrátila túto rozpravu, dala nám náhubok na ústa, zavrela nám ústa, aby sme nemohli rozprávať o tom, že tu sedíme zase. Len preto, aby koalícia koaličný Stúpenie k tej koalícii nám skrátilo túto rozpravu, dalo nám náhubok na ústa, zavrelo nám ústa, aby sme nemohli rozprávať o tom, že tu sedíme zase. Len preto, aby koalícia, koaliční poslanci a poslankyne vysekali Tibora Gašpara z basy. Áno. Tento návrh má jediný cieľ, vysekať Tibora Gašpara z basy. Zmári celú kauzu Očistec. Ktorý je obžalovaný. Problém je, že týmto faktickým zrušením inštitútu kajúcnikov poškodia všetkých občanov a občianky, ľudí žijúcich na Slovensku. Pretože nebude možné. Nebude možné nijakým spôsobom stíhať a usvedčiť zločincov, mafiánov, ktorí fungujú v organizovaných skupinách. Bez inštitútu kajúcnikov to jednoducho nejde, kolegovia, kolegyne. Neexistuje žiadny prípad krajiny, kde by úspešne stíhali mafiu, organizovaný zločin a nemali takýto inštitút. Áno, pán Jarjabek. Sú to ľudia, ktorí sú tiež zločinci. Lenže to je práve o tom, že sú súčasťou tých dohovorov, tých porád v rámci tej organizovanej skupiny. A tam sa poctiví ľudia nedostanú. Iba zločinci môžu byť kajúcnici. Svedkovia, priami svedkovia, ktorí zažili a videli to, čo tá organizovaná skupina, tá mafia, páchala. A ja som zvedavý, ako nám minister spravodlivosti vysvetlí, ako bude prakticky fungovať stíhanie a odsudzovanie organizovaných zločineckých skupín a mafiánov, keď bude schválený tento návrh. Na základe akých dôkazov? Pretože pokiaľ viem, tak mafiáni si nepíšu zápisnice zo svojich stretnutí, z valného zhromaždenia, kde sa dohovárajú na tom, ako budú fungovať. Nemajú takéto zápisnice. Nemajú žiadne stanovy, ktoré by boli spísané, že áno, takto budeme ako mafia fungovať. Zároveň majú obrovské technické možnosti, keďže majú čierne peniaze, obrovské. Si vedia zabezpečiť, aby ich nikto neodpočúval, aby ich nikto nesledoval, keď sa dohovárajú o tom, ako budú fungovať a čo budú robiť. Tak som zvedavý na tie dôkazy. Nehovoriac o tom, že ja som si spomenul naozaj na tú slovenskú rozprávku, kde chlapec sa uchádzal o nejakú princeznú a jedna z tých podmienok bola, aby prišiel aj nahý, aj oblečený. Lebo to isté chcete v podstate od kajúcnikov. Niekto môže byť viac ako, teda menej ako jeden. Nemôže jeden kajúcnik akoby slúžiť na odsúdenie niekoho a zároveň každý jeden kajúcnik musí povedať niečo nové. Čiže, ak nepovie niečo nové, je vyradený z hry. Ten druhý alebo ten tretí zase nevie povedať niečo nové, iba potvrdzuje to, čo povedal ten prvý. No tak je vyradený z hry. Ako si toto predstavujete, pán minister, v praxi, že bude fungovať? Vy si uvedomujete, čo robíte? Za čo beriete zodpovednosť? Bezpečnosť ľudí, všetkých ľudí žijúcich na Slovensku hádžete do koša len kvôli Tiborovi Gašparovi, aby ste ho vysekali z basy. To je to, čo robíte, pán minister. Uvedomujete si to? Pretože nikto nebude ochotný robiť kajúcnika. Také podmienky ste nastavili, aby ste ich odradili. Čo najviac, aby ste ich odradili. Aby nemohli mať tie benefity, aby mohli byť zobraté pri každej možnej príležitosti alebo ich rovno odpálite tými svojimi podmienkami, aby nemohli byť ani pripustení. Nebudú žiadni kajúcnici, nebudú žiadni priami svedkovia organizovaného zločinu. To bude výsledok vašej práce. A za toto sa ako minister spravodlivosti staviate. A ja by som sa vás chcel pýtať, lebo podľa mňa to nie je ani z vašej hlavy. Ten nápad určite nie. To vieme, že to ide od Tibora Gašpara. Ale kto toto písal? Kto písal tento návrh? Lebo toto nepísali na ministerstve spravodlivosti. A ja by som chcel a všetci by sme mali vedieť, kto to písal. No veď povedzte, tí ľudia, nech sa postavia na tlačovku a povedia, áno, my sme toto písali. Nech sa postavia na tlačovku s vami a postavia sa za tento návrh. Celé Slovensko ich chce vidieť. Čo sú to za ľudia? Čo sú to za ľudia, ktorí majú slúžiť spravodlivosti a všetkým ľuďom poctivým na Slovensku a slúžia na to, aby mafiáni sa nedostali do basy. Nech sa postavia na tlačovku. Všetci ich chceme vidieť. Lebo toto je dokonalá obrana každého mafiána. Pamätáte si Krstný otec 3? Michael Corleone. Jeho plán bol neostať mafián. Jeho plán bol dostať sa do štátnych štruktúr, do politiky, aby oni stanovovali, aké budú pravidlá, aby boli mafiáni nepostihnuteľní a toho svedkom sme teraz tu na Slovensku. Mafiáni určujú pravidlá na stíhanie organizovaného zločinu. Výsledok bude, že žiadny mafián nebude odteraz nikdy odsúdený. To je výsledok vašej práce, pán minister. Tento inštitút bude zničený. A od estom valíš medzi to na príklade, ktorý tu spomínal kolega Spišiak. Lališ bol odsúdený, aj napriek tomu, že už boli dva pokusy, aby sa kajúcnici vlastne obmedzili alebo zrušili, aby sa zamedzilo ich využívanie. Prvý bola trestná novela, druhý bol ten prílepok, ktorý tu doniesol pán Gašpar prostredníctvom svojich nohsledov na ústavnoprávnom výbore, ktorí ani netušili, čo predkladajú, a na tom výbore som sedel a som videl, kto je ten, kto to tam obhajuje a kto nevie povedať ani slovo. Tí, čo to navrhli, to doniesli na ten ústavnoprávny výbor, nevedeli o tom povedať ani pol slova. A ten návrh, ten prílepok, ktorý už teda ste stiahli, lebo vlastne je očividne protiústavný, tak ten bol obhajovaný iba pánom poslancom Gašparom, ktorý je v najväčšom konflikte záujmov, aký táto Národná rada zažila vo svojej celej histórii. A pani Jarjabek? Už mám naozaj málo času, ale pán Jarjabek, naozaj ľudsky vám odpoviem na vašu otázku, ktorá tu zaznela v tejto rozprave. Nikdy doteraz nemohli odsúdiť niekoho len na základe toho, že niečo povedal. Tak to nefunguje. My máme presný opak v našom trestnom konaní. Máme ho komplikované, preformalizované, musia svedkovia vypovedať aj tri alebo štyrikrát počas toho trestného konania. Musia tam byť ďalšie dôkazy, tak ako sú aj v Očistci. Okrem toho, že sú tam svedkovia, hej, kopa, tak sú tam aj ďalšie významné dôkazy. To neexistuje, že niekoho odsúdia len tak, že niečo povie. Tak to vôbec nefunguje a toho sa naozaj, pán Jarjabek, nemusíte báť. Ja už musím, ja už musím končiť, pretože nám zavreli ústa, obmedzili túto rozpravu, chcú vysekať Tibora Gašpara z basy za každú cenu, aj za cenu, že nebude môcť o tom, nebude o tom môcť diskusia tu prebiehať tak, ako by mala a preto na protest Progresívneho Slovenska odchádza zo